כתבה: יערית טרבלסי בשיתוף עם גינונים.
"גינון הוא קנבס אחר שבו אני יכול לשחק עם צבעים וליצור עולם חדש" (אוסקר דה לה רנטה).
"גינה היא חלומם של ישראלים רבים, הדובדבן´ שעל הקצפת´ מבחינת הבית", אומרים דרור ומירי לחייני  המייסדים והבעלים של חברת ´גינונים´ המתמחה באדריכלות נוף, עיצוב והקמת גינות נוי וגינות גג. "אך לצד החלום וההנאה, צריך לזכור שגינה צריכה להיות גם פרקטית, הן מבחינת השימושים שלה והן מבחינת התחזוקה שהיא דורשת, ולכן יש חשיבות רבה לתכנון הגינה בשלבים מוקדמים וכחלק בלתי נפרד מתכנון הבית".
מעבר לכך, החשיבות של תכנון ראשוני עוד בזמן הבנייה, היא בכך שהוא מאפשר שילוב של הרחבות, השבילים, ההכנות החשובות שמבצעים לפני הקמת הגינה ושניתן לשלב בעבודות הבנייה וכך לחסוך הרבה כסף. דבר חשוב נוסף בתכנון הראשוני הוא שניתן לתמחר את עלויות הגינה, דבר המונע "הפתעות" בסוף הבנייה (בשלב שכבר קצת לחוצים בתקציב).
אם בעבר היתה הגינה בגדר תוספת נחמדה לבית, הרי שהיום אדריכלים בכל העולם מתייחסים אליה כאל חלק בלתי נפרד מהמבנה וכוללים אותה בתוכניות כבר מהשלב הראשון. לכן בשלב זה האדריכלים משלבים אותנו לתכנון נכון של הגינה. גינה שמתוכננת נכון מפרגנת לבית ומשתלבת בצורה הרמונית, שכן היא הדבר הראשון שרואים כשמגיעים הביתה!
את החשיבות של תכנון גינה מהשלבים הראשונים מכירים דרור ומירי לחייני "מהשטח".
דרור גדל בקיבוץ, אביו היה אחראי על תחום הנוי ומאז שהיה ילד הוא זוכר את עצמו מגנן ונהנה מזה. האהבה לגינון נשארה איתו גם בבגרותו ולאחר שסיים לימודי גינון, המשיך ללימודי הנדסאות ואדריכלות נוף, ייסד את ´גינונים´ מתוך אותה תשוקה.
מירי הגיעה מתחום העיצוב הגרפי והצטרפה ל´גינונים´ לפני כחמש שנים. המשיכה לאסתטיקה ולעיצוב תמיד זרמה בעורקיה, והחיבור למלאכתו של דרור בתכנון ועיצוב גינות היה כמעט מתבקש.
הפכו את ´גינונים´ לחברה מובילה בתחומה, שיודעת לשלב באופן מושלם בין חלומות למציאות ולכן הגינות חמות, מזמינות ונעימות.
"הגינה היא אמנם שטח חיצוני, אך חשוב להתייחס אליה כחלק בלתי נפרד מהבית", אומרת מירי לחייני. "הגינה צריכה להתאים לאופי של הדיירים ולצרכים שלהם, אבל גם להתמזג בצורה הרמונית עם הסגנון האדריכלי ועם הסגנון העיצובי של הבית כולו והיא למעשה משלימה את התמונה הכוללת".
למה חשוב לתכנן את הגינה בשלבי הבניה המוקדמים?
לתכנון מוקדם ונכון של הגינה יש יתרונות רבים מבחינה עיצובית, אך לא פחות חשוב  מבחינה כלכלית.
"כשמשאירים את תכנון הגינה לסוף, נאלצים לא פעם להתפשר על גינה שאינה עונה על הצרכים ועל הרצונות של בעלי הבית וחבל", מסביר דרור. "פעמים רבות הצורך להתפשר נובע בגלל שהרחבות קטנות מידי או שלא מוקמו במקום הנכון, בגלל שחלק מהשטח כבר רוצף ולא רוצים להרוס אותו, בגלל שנגמר התקציב וכדומה. כל אלו יכולים להיחסך אם מתכנים הכל מראש".
מירי ודרור מסבירים שכדי להימנע מהוצאות מיותרות או מהתפשרות על גינה שאינה עונה על הצרכים ו/או על הרצונות של בעלי הבית, חשוב לתכנן את הגינה ביחד עם האדריכל, כחלק ובמקביל לשלבי התכנון של הבית. "כשאנחנו עובדים עם האדריכל מההתחלה אין הפתעות ואין צורך להתפשר", הם מדגישים. "אנחנו עובדים בסנכרון, מכירים את המשפחה ואת הצרכים שלה, מבינים את הסגנון של האדריכל ויודעים לתכנן את הגינה גם מבחינה הנדסית וגם מבחינת בחירת החומרים והצמחייה כך שישלימו את התמונה".
אחת מהגינות לדוגמה שנמצאות כרגע בשלבי תכנון יחד עם האדריכל של הבית, היא גינה בבית בישוב כפרי מול נוף הררי. האדריכל שעיצב את הבית בסגנון כפרי, ראה בעיני רוחו עץ גדול ומרשים שעומד על רקע קיר הכניסה לבית.
"ביקרנו בשטח והכרנו את האדריכל ואת המשפחה", מספרים דרור ומירי. "ידענו שהעץ המתאים ביותר למטרה זו הוא עץ האלון ובגלל שהיינו מעורבים מתחילת התהליך, יכולנו להנחות את הקבלנים להכין את התשתיות המתאימות לעץ שיגיע בהמשך".
מעבר לפן העיצובי של הגינה, יש חשיבות רבה לתכנון שלה בשלבים המוקדמים גם ואף בעיקר מבחינה "טכנית", שכן תכנון גינה כרוך גם ביציקות בטון, תשתיות מים, תשתיות ניקוז, חשמל וכו´.
תשתית שתקשר בין כל אזורי הגינון תמנע את הצורך לשבור רחבות או לקשר בין ערוגות בצורה בולטת, מה שיחסוך משאבים רבים שכן ניתן יהיה להשתמש במערכת השקייה אחת טובה ומרכזית לכל שטחי הגינון.
לפני כשנתיים, פנתה ל´גינונים´ בעלת בית שהיתה בשלבי הסיום של הבנייה ורצתה מאוד שבגינה תהיה רחבה מרכזית מבטון מוחלק ורחבת דשא עבור הנכדים. כשהצוות הגיע למקום, רגע לפני יציקת הבטון, הוא ראה שהתכנון של רחבת הבטון תופס את כל המרחב ולא מאפשר שילוב של רחבת דשא. "ברגע האחרון עצרנו את העבודות ובהשקעה קטנה מאוד הצלחנו לשנות את הצורה של הרחבה, כך שניתן היה לשלב רחבת דשא", מספר דרור.
גם שתילה של עצים גדולים בסמוך לרחבת בטון חשוב לתכנן מראש, שכן חשוב לשתול אותם לפני יציקת הבטון, על מנת שיהיה מספיק מרחב לשתילת העץ הבוגר עם שורשיו ולתת את כל ההכנות הרצויות לקליטה טובה של העץ.
בנוגע להשקיה: חובה להוסיף שרוולים על מנת שניתן יהיה לקשר בין שטחי הגינון עבור השקיה, ניקוז, תאורת נוי, ובנוסף למקם ברזי גן במקומות נוחים ונגישים.
בנוגע לניקוז: חשוב שהשיפועים יהיו תמיד מהבית לכיוון חוץ ולהוסיף בורות חלחול, נקזים ומעברים, בכדי שלא ייווצר מצב של מים עומדים.
לחשיבה על תחזוקת הגינה לאחר סיום הקמתה יש חשיבות רבה. "כשמתכננים גינה חשוב לקחת בחשבון את כל הפרמטרים המעשיים ולתכנן אותה כך שבעלי הבית/הגנן לא יצטרכו להשתעבד לתחזוקה של הגינה", מדגיש דרור. "אם שומרים על התחזוקה ממש בהתחלה, בסופו של דבר לא מאבדים שליטה על הגינה, והתחזוקה השוטפת קלה וניתן לבצע אותה לבד ואפילו ליהנות מכך".
"כדי לתכנן גינה שתהיה עטופה בצמחיה ותעניק תחושה של גן פורח ומלבב, אבל תדרוש תחזוקה מינימלית, צריך מצד אחד להכיר היטב את סוגי הצמחייה ולדעת איך כל אחד מהצמחים יגדל בהמשך ובאיזה קצב. מצד שני צריך לתכנן אותה כך שתתן תחושה של טבע תוך שימוש באלמנטים שונים שאינם מצריכים תחזוקה שוטפת תכופה כמו למשל יצירת פינות עטופות בצמחיה, שימוש בחלוקי נחל, אבני מדרך ועוד".
גינה היא אמנם שטח חיצוני, אך כדי שהיא תשמש אתכם בצורה הטובה ביותר, חשוב לתכנן אותה במקביל לתכנון הבית ולקחת בחשבון את כל הפרמטרים הרלוונטיים, הטכניים, העיצוביים והאינדיבידואלים. אנחנו תמיד לתת לכם שיחת ייעוץ לכם ללא עלות על הגינה וככל שהשיחה תתקיים בשלב מוקדם יותר של בניית הבית, כך יהיה טוב וחסכוני יותר.
**כל התמונות הן גינות שתוכננו והוקמו ע"י גינונים, לגינונים צוות תכנון שעובד עם דרור ומירי הכולל אדריכלית נוף והנדסאי נוף.